Ericu950/Stoicheia-meter-silver huggingface dataset:
καθόλου μὲν γὰρ οὔτ ἀλκαῖς οὔ τε ὑπομοναῖς οὔ τε ἡλικίᾳ λαμπρότερον ἄλλος αὐτοκράτωρ στρατὸν ἐκείνου δοκεῖ συναγαγεῖν ἐν τοῖς τότε χρόνοις ·
ἡ δὲ πρὸς αὐτὸν αἰδὼς τὸν ἡγεμόνα καὶ πειθαρχία μετ εὐνοίας , καὶ τὸ πάντας ὁμαλῶς , ἐνδόξους , ἀδόξους , ἄρχοντας , ἰδιώτας , τὴν παρὰ Ἀντωνίου τιμήν τε καὶ χάριν μᾶλλον αἱρεῖσθαι τῆς σωτηρίας καὶ τῆς ἀσφαλείας , οὐ δὲ τοῖς πάλαι Ῥωμαίοις ἀπέλιπεν ὑπερβολήν 0 .
τούτου δὲ αἰτίαι πλείονες ἦσαν , ὡς προειρήκαμεν ·
εὐγένεια , λόγου δύναμις , ἁπλότης , τὸ φιλόδωρον καὶ μεγαλόδωρον , ἡ περὶ τὰς παιδιὰς καὶ τὰς ὁμιλίας εὐτραπελία 0 .
τότε δὲ καὶ συμπονῶν καὶ συναλγῶν τοῖς κακοπαθοῦσι , καὶ μεταδιδοὺς οὗ τις δεηθείη , προθυμοτέρους τῶν ἐρρωμένων τοὺς νοσοῦντας καὶ τετρωμένους ἐποίησε .
τοὺς μέντοι πολεμίους ἀπαγορεύοντας ἤδη καὶ κάμνοντας οὕτως ἐπῆρεν ἡ νίκη καὶ τοσοῦτον τῶν Ῥωμαίων κατεφρόνησαν ὥστε καὶ νυκτὸς ἐπαυλίσασθαι τῷ στρατοπέδῳ , προσδοκῶντας αὐτίκα μάλα σκηνὰς ἐρήμους καὶ χρήματα διαρπάσειν ἀποδιδρασκόντων .
ἅμα δ ἡμέρᾳ πολὺ πλείονες ἐπηθροίζοντο , καὶ λέγονται τετρακισμυρίων οὐκ ἐλάττονες ἱππόται γενέσθαι , βασιλέως καὶ τοὺς περὶ αὐτὸν ἀεὶ τεταγμένους ὡς ἐπὶ σαφεῖ καὶ βεβαίῳ κατορθώματι πέμψαντος ·
αὐτὸς μὲν γὰρ οὐδεμιᾷ μάχῃ παρέτυχεν .
ἀντώνιος δὲ βουλόμενος προσαγορεῦσαι τοὺς στρατιώτας ᾔτησε φαιὸν ἱμάτιον , ὡς οἰκτρότερος ὀφθείη .
τῶν δὲ φίλων ἐναντιωθέντων ἐν τῇ στρατηγικῇ φοινικίδι προελθὼν ἐδημηγόρησε , τοὺς μὲν νενικηκότας ἐπαινῶν , ὀνειδίζων δὲ τοὺς φυγόντας .
τῶν δὲ οἱ μὲν παρεκελεύοντο θαρρεῖν , οἱ δὲ ἀπολογούμενοι σφᾶς αὐτοὺς παρεῖχον , εἴ τε βούλοιτο δεκατεύειν , εἴ τε ἄλλῳ τρόπῳ κολάζειν ·
μόνον παύσασθαι δυσφοροῦντα καὶ λυπούμενον ἐδέοντο .
πρὸς ταῦτα τὰς χεῖρας ἀνατείνας ἐπεύξατο τοῖς θεοῖς , εἴ τις ἄρα νέμεσις τὰς πρόσθεν εὐτυχίας αὐτοῦ μέτεισιν , εἰς αὐτὸν ἐλθεῖν , τῷ δ ἄλλῳ στρατῷ σωτηρίαν διδόναι καὶ νίκην .
τῇ δὲ ὑστεραίᾳ φραξάμενοι βέλτιον προῆγον ·
καὶ τοῖς Πάρθοις ἐπιχειροῦσι πολὺς ἀπήντα παράλογος .
οἰόμενοι γὰρ ἐφ ἁρπαγὴν καὶ λεηλασίαν , οὐ μάχην , ἐλαύνειν , εἶτα πολλοῖς βέλεσιν ἐντυγχάνοντες , ἐρρωμένους δὲ καὶ νεαλεῖς ταῖς προθυμίαις ὁρῶντες , αὖθις ἐξέκαμνον .
ἐπεὶ δὲ καταβαίνουσιν αὐτοῖς ἀπὸ λόφων τινῶν ἐπικλινῶν ἐπέθεντο καὶ βραδέως ὑπεξάγοντας ἔβαλλον , ἐπιστρέψαντες οἱ θυρεοφόροι συνέκλεισαν εἴσω τῶν ὅπλων τοὺς ψιλούς , αὐτοὶ δὲ καθέντες εἰς γόνυ πρ οὐβάλοντο τοὺς θυρεούς ·
οἱ δὲ ὄπισθεν ὑπερέσχον αὐτῶν τὰ ὅπλα κ ἀκείνων ὁμοίως ἕτεροι 0 .
τὸ δὲ σχῆμα παραπλήσιον ἐρέψει γινόμενον ὄψιν τε θεατρικὴν παρέχει , καὶ τῶν προβλημάτων στεγανώτατόν ἐστι πρὸς τοὺς ὀϊστοὺς ἀπολισθαίνοντας .
οἱ μέντοι Πάρθοι τὴν εἰς γόνυ κλίσιν τῶν Ῥωμαίων ἀπαγόρευσιν ἡγούμενοι καὶ κάματον εἶναι , τὰ μὲν τόξα κατέθεντο , τοὺς δὲ κοντοὺς διαλαβόντες ἐγγὺς προσέμιξαν .
οἱ δὲ Ῥωμαῖοι συναλαλάξαντες ἐξαίφνης ἀνέθορον , καὶ τοῖς ὑσσοῖς παίοντες ἐκ χειρὸς ἔκτεινάν τε τοὺς πρώτους καὶ τροπὴν ἔθεντο τῶν ἄλλων ἁπάντων .
ἐγίνετο δὲ ταῦτα καὶ ταῖς ἄλλαις ἡμέραις ἐπὶ μικρὸν ἀνυόντων τῆς ὁδοῦ .
καὶ λιμὸς ἥπτετο τοῦ στρατοῦ σῖτόν τε βραχὺν καὶ διὰ μάχης ποριζομένου καὶ τῶν πρὸς ἄλετον σκευῶν οὐκ εὐποροῦντος .
τὰ γὰρ πολλὰ κατελείπετο , τῶν μὲν ἀποθνησκόντων ὑποζυγίων , τῶν δὲ τοὺς νοσοῦντας καὶ τραυματίας φερόντων .
λέγεται δὲ χοῖνιξ Ἀττικὴ πυρῶν πεντήκοντα δραχμῶν ὤνιος γενέσθαι ·
τοὺς δὲ κριθίνους ἄρτους πρὸς ἀργύριον ἱστάντες ἀπεδίδοντο .
τραπόμενοι δὲ πρὸς λάχανα καὶ ῥίζας ὀλίγοις μὲν ἐνετύγχανον τῶν συνήθων , ἀναγκαζόμενοι δὲ πειρᾶσθαι καὶ τῶν ἀγεύστων πρότερον ἥψαντό τινος πόας ἐπὶ θάνατον διὰ μανίας ἀγούσης .
ὁ γὰρ φαγὼν οὐδὲν ἐμέμνητο τῶν ἄλλων οὐ δὲ ἐγίνωσκεν , ἓν δ ἔργον εἶχε , κινεῖν καὶ στρέφειν πάντα λίθον , ὥς τι μεγάλης σπουδῆς ἄξιον διαπραττόμενος .
ἦν δὲ μεστὸν τὸ πεδίον κεκυφότων χαμᾶζε καὶ τοὺς λίθους περιορυττόντων καὶ μεθιστάντων ·
τέλος δὲ χολὴν ἐμοῦντες ἔθνησκον , ἐπεὶ καὶ τὸ μόνον ἀντιπαθές , οἶνος , ἐξέλιπε .
φθειρομένων δὲ πολλῶν καὶ τῶν Πάρθων οὐκ ἀφισταμένων πολλάκις ἀναφθέγξασθαι τὸν Ἀντώνιον ἱστοροῦσιν , ὦ μύριοι , θαυμάζοντα τοὺς μετὰ Ξενοφῶντος , ὅτι καὶ πλείονα καταβαίνοντες ὁδὸν ἐκ τῆς Βαβυλωνίας καὶ πολλαπλασίοις μαχόμενοι πολεμίοις ἀπεσώθησαν .
οἱ δὲ Πάρθοι διαπλέξαι μὲν οὐ δυνάμενοι τὸν στρατὸν οὐ δὲ διασπάσαι τὴν τάξιν , ἤδη δὲ πολλάκις ἡττημένοι καὶ πεφευγότες , αὖθις εἰρηνικῶς ἀνεμίγνυντο τοῖς ἐπὶ χιλὸν ἢ σῖτον προερχομένοις , καὶ τῶν τόξων τὰς νευρὰς ἐπιδεικνύντες ἀνειμένας , ἔλεγον ὡς αὐτοὶ μὲν ἀπίασιν ὀπίσω καὶ τοῦτο ποιοῦνται πέρας ἀμύνης , ὀλίγοι δὲ Μήδων ἀκολουθήσουσιν ἔτι μιᾶς ἢ δευτέρας ὁδὸν ἡμέρας οὐδὲν παρενοχλοῦντες , ἀλλὰ τὰς ἀπωτέρω κώμας φυλάττοντες .
τούτοις τοῖς λόγοις ἀσπασμοί τε καὶ φιλοφροσύναι προσῆσαν , ὥστε πάλιν τοὺς Ῥωμαίους εὐθαρσεῖς γενέσθαι καὶ τὸν Ἀντώνιον ἀκούσαντα τῶν πεδίων ἐφίεσθαι μᾶλλον , ἀνύδρου λεγομένης εἶναι τῆς διὰ τῶν ὀρῶν .
οὕτω δὲ ποιεῖν μέλλοντος ἧκεν ἀνὴρ ἐπὶ τὸ στρατόπεδον ἐκ τῶν πολεμίων ὄνομα Μιθριδάτης , ἀνεψιὸς Μοναίσου τοῦ παρ Ἀντωνίῳ γενομένου καὶ τὰς τρεῖς πόλεις δωρεὰν λαβόντος .
ἠξίου δὲ αὐτῷ προσελθεῖν τινα τῶν Παρθιστὶ διαλεχθῆναι δυναμένων ἢ Συριστί .
καὶ προσελθόντος Ἀλεξάνδρου τοῦ Ἀντιοχέως , ὃς ἦν Ἀντωνίῳ συνήθης , ὑπειπὼν ὃς εἴη , καὶ Μοναίσῃ τὴν χάριν ἀνάπτων , ἠρώτησε τὸν Ἀλέξανδρον εἰ λόφους συνεχεῖς καὶ ὑψηλοὺς ὁρᾷ πρόσωθεν .
φήσαντος δὲ ὁρᾶν , ὑπ ἐκείνοις , ἔφη πανστρατιᾷ Πάρθοι λοχῶσιν ὑμᾶς .
τὰ γὰρ μεγάλα πεδία τῶν λόφων τούτων ἐξήρτηται , καὶ προσδοκῶσιν ὑμᾶς ἐξηπατημένους ὑπ αὐτῶν ἐνταῦθα τρέψεσθαι , τὴν διὰ τῶν ὀρῶν ἀπολιπόντας .
ἐκείνη μὲν οὖν ἔχει δίψος καὶ πόνον ὑμῖν συνήθη , ταύτῃ δὲ χωρῶν Ἀντώνιος ἴστω τὰς Κράσσου τύχας αὐτὸν ἐκδεχομένας .
ὁ μὲν οὕτω φράσας ἀπῆλθεν ·
ἀντώνιος δὲ ἀκούσας καὶ διαταραχθεὶς συνεκάλει τοὺς φίλους καὶ τὸν ἡγεμόνα τῆς ὁδοῦ Μάρδον οὐ δὲ αὐτὸν ἄλλως φρονοῦντα .
καὶ γὰρ ἄνευ πολεμίων ἐγίνωσκε τὰς διὰ τῶν πεδίων ἀνοδίας καὶ πλάνας χαλεπὰς καὶ δυστεκμάρτους οὔσας , τὴν δὲ τραχεῖαν ἀπέφαινεν οὐδὲν ἄλλο δυσχ ερὲς ἢ μιᾶς ἡμέρας ἀνυδρίαν ἔχουσαν 0 .
οὕτω δὴ τραπόμενος ταύτην ἦγε νυκτός , ὕδωρ ἐπιφέρεσθαι κελεύσας .
ἀγγείων δὲ ἦν ἀπορία τοῖς πολλοῖς ·
διὸ καὶ τὰ κράνη πιμπλάντες ὕδατος ἐκόμιζον , οἱ δὲ διφθέραις ὑπολαμβάνοντες 0 .
ἤδη δὲ προχωρῶν ἀγγέλλεται τοῖς Πάρθοις καὶ παρὰ τὸ εἰωθὸς ἔτι νυκτὸς ἐδίωκον .
ἡλίου δὲ ἀνίσχοντος ἥπτοντο τῶν ἐσχάτων ἀγρυπνίᾳ καὶ πόνῳ κακῶς διακειμένων ·
τεσσαράκοντα γὰρ καὶ διακοσίους ἐν τῇ νυκτὶ σταδίους κατηνύκεισαν ·
καὶ τὸ μὴ προσδοκῶσιν οὕτω ταχέως ἐπελθεῖν τοὺς πολεμίους ἀθυμίαν παρεῖχε .
καὶ τὸ δίψος ἐπέτεινεν ὁ ἀγών ·
ἀμυνόμενοι γὰρ ἅμα προῆγον .
οἱ δὲ πρῶτοι βαδίζοντες ἐντυγχάνουσι ποταμῷ ψυχρὸν μὲν ἔχοντι καὶ διαυγές , ἁλμυρὸν δὲ καὶ φαρμακῶδες ὕδωρ , ὃ ποθὲν εὐθὺς ὀδύνας ἑλκομένης τῆς κοιλίας καὶ τοῦ δίψους ἀναφλεγομένου παρ χε .
καὶ ταῦτα τοῦ Μάρδου προλέγοντος οὐδὲν ἧττον ἐκβιαζόμενοι τοὺς ἀνείργοντας ἔπινον .
ἀντώνιος δὲ περιϊὼν ἐδεῖτο βραχὺν ἐγκαρτερῆσαι χρόνον ·
ἕτερον γὰρ οὐ πόρρω ποταμὸν εἶναι πότιμον , εἶτα τὴν λοιπὴν ἄφιππον καὶ τραχεῖαν , ὥστε παντάπασιν ἀποστρέψασθαι τοὺς πολεμίους 0 1 .
ἅμα δὲ καὶ τοὺς μαχομένους ἀνεκαλεῖτο καὶ κατάζευξιν ἐσήμαινεν , ὡς σκιᾶς γοῦν μεταλάβοιεν οἱ στρατιῶται .
πηγνυμένων οὖν τῶν σκηνῶν , καὶ τῶν Πάρθων εὐθύς , ὥσπερ εἰώθεισαν , ἀπαλλαττομένων , ἧκεν αὖθις ὁ Μιθριδάτης , καὶ τοῦ Ἀλεξάνδρου προσελθόντος παρῄνει μικρὸν ἡσυχάσαντα τὸν στρατὸν ἀνιστάναι καὶ σπεύδειν ἐπὶ τὸν ποταμόν , ὡς οὐ διαβησομένων Πάρθων , ἄχρι δὲ ἐκείνου διωξόντων .
ταῦτα ἀπαγγείλας πρὸς Ἀντώνιον Ἀλέξανδρος ἐκφέρει παρ αὐτοῦ χρυσᾶ ποτήρια πάμπολλα καὶ φιάλας , ὧν ἐκεῖνος , ὅσα τῇ ἐσθῆτι κατακρύψαι δυνατὸς ἦν , λαβὼν ἀπήλαυνεν .
ἔτι δὲ ἡμέρας οὔσης ἀναζεύξαντες ἐπορεύοντο , τῶν πολεμίων οὐ παρενοχλούντων , αὐτοὶ δὲ ἑαυτοῖς νύκτα χαλεπωτάτην πασῶν ἐκείνην καὶ φοβερωτάτην ἀπεργασάμενοι .
τοὺς γὰρ ἔχοντας ἀργύριον ἢ χρυσίον ἀποκτιννύντες ἐσύλων καὶ τὰ χρήματα τῶν ὑποζυγίων ἀφήρπαζον ·
τέλος δὲ τοῖς Ἀντωνίου σκευοφόροις ἐπιχειρήσαντες ἐκπώματα καὶ τραπέζας πολυτελεῖς κατέκοπτον καὶ διενέμοντο .
θορύβου δὲ πολλοῦ καὶ πλάνου τὸ στράτευμα πᾶν ἐπέχοντος ʽᾤοντο γὰρ ἐπιπεπτωκότων τῶν πολεμίων τροπὴν γεγονέναι καὶ διασπασμόν Ἀντώνιος ἕνα καλέσας τῶν δορυφορούντων αὐτὸν ἀπελευθέρων , ὄνομα Ῥάμνον , ὥρκωσεν , ὅταν κελεύσῃ , τὸ ξίφος αὐτοῦ διεῖναι καὶ τὴν κεφαλὴν ἀποτεμεῖν , ὡς μή τε ἁλῴη ζῶν ὑπὸ τῶν πολεμίων μή τε γνωσθείη τεθνηκώς .
ἐκδακρυσάντων δὲ τῶν φίλων ὁ Μάρδος ἐθάρρυνε τὸν Ἀντώνιον , ὡς ἐγγὺς ὄντος τοῦ ποταμοῦ ·
καὶ γὰρ αὔρα τις ἀπορρέουσα νοτερὰ καὶ ψυχρότερος ἀὴρ ἀπαντῶν ἡδίω τὴν ἀναπνοὴν ἐποίει , καὶ τὸν χρόνον ἔφη τῆς πορείας οὕτω συμπεραίνειν τὸ μέτρον ·
οὐκέτι γὰρ ἦν πολὺ τὸ λειπόμενον τῆς νυκτός .
ἅμα δ ἀπήγγελλον ἕτεροι τὸν θόρυβον ἐκ τῆς πρὸς αὑτοὺς ἀδικίας καὶ πλεονεξίας εἶναι .
διὸ καὶ καταστῆσαι τὸ πλῆθος εἰς τάξιν ἐκ τῆς πλάνης καὶ τοῦ διασπασμοῦ βουλόμενος ἐκέλευσε σημαίνειν κατάζευξιν .
ἤδη δ ὑπέλαμπεν ἡμέρα , καὶ τοῦ στρατοῦ κόσμον ἀρχομένου τινὰ λαμβάνειν καὶ ἡσυχίαν προσέπιπτε τοῖς τελευταίοις τὰ τῶν Πάρθων τοξεύματα , καὶ μάχης σημεῖον ἐδόθη τοῖς ψιλοῖς .
οἱ δὲ ὁπλῖται πάλιν ὁμοίως κατερέψαντες ἀλλήλους τοῖς θυρεοῖς ὑπέμενον τοὺς βάλλοντας ἐγγὺς οὐ τολμῶντας συνελθεῖν .
ὑπαγόντων δὲ κατὰ μικρὸν οὕτως τῶν πρώτων ὁ ποταμὸς ἐφάνη ·
καὶ τοὺς ἱππεῖς ἐπ αὐτῷ παρατάξας Ἀντώνιος ἐναντίους τοῖς πολεμίοις διεβίβαζε τοὺς ἀσθενεῖς πρώτους .
ἤδη δὲ καὶ τοῖς μαχομένοις ἄδεια καὶ ῥᾳστώνη τοῦ πιεῖν ἦν .
ὡς γὰρ εἶδον οἱ Πάρθοι τὸν ποταμόν , τάς τε νευρὰς ἀνῆκαν καὶ θαρροῦντας ἐκέλευον διαπερᾶν τοὺς Ῥωμαίους , πολλὰ τὴν ἀρετὴν αὐτῶν ἐγκωμιάζοντες .
διαβάντες οὖν καθ ἡσυχίαν αὑτοὺς ἀνελάμβανον , εἶτα ὥδευον , οὐ πάνυ τι τοῖς Πάρθοις πιστεύοντες .
ἕκτῃ δ ἡμέρᾳ μετὰ τὴν τελευταίαν μάχην ἐπὶ τὸν Ἀράξην ποταμὸν ἧκον , ὁρίζοντα Μηδίαν καὶ Ἀρμενίαν .
ἐφάνη δὲ καὶ βάθει καὶ τραχύτητι χαλεπός ·
καὶ λόγος διῆλθεν ἐνεδρεύοντας αὐτόθι τοὺς πολεμίους ἐπιθήσεσθαι διαβαίνουσιν αὐτοῖς .
ἐπεὶ δὲ ἀσφαλῶς διαπεράσαντες ἐπέβησαν τῆς Ἀρμενίας , ὥσπερ ἄρτι γῆν ἐκείνην ἰδόντες ἐκ πελάγους , προσεκύνουν καὶ πρὸς δάκρυα καὶ περιβολὰς ἀλλήλων ὑπὸ χαρᾶς ἐτρέποντο 0 .
προϊόντες δὲ διὰ χώρας εὐδαίμονος καὶ χρώμενοι πᾶσιν ἀνέδην ἐκ πολλῆς ἀπορίας , ὑδερικοῖς καὶ κοιλιακοῖς περιέπιπτον ἀρρωστήμασιν .
ἐνταῦθα ποιησάμενος ἐξέτασιν αὐτῶν Ἀντώνιος εὗρε δισμυρίους πεζοὺς καὶ τετρακισχιλίους ἱππεῖς ἀπολωλότας , οὐ πάντας ὑπὸ τῶν πολεμίων , ἀλλ ὑπὲρ ἡμίσεις νοσήσαντας .
ὥδευσαν μὲν οὖν ἀπὸ Φραάτων ἡμέρας ἑπτὰ καὶ εἴκοσι , μάχαις δὲ ὀκτὼ καὶ δέκα Πάρθους ἐνίκησαν , αἱ δὲ νῖκαι κράτος οὐκ εἶχον οὐ δὲ βεβαιότητα μικρὰς ποιουμένων καὶ ἀτελεῖς τὰς διώξεις .
ᾧ καὶ μάλιστα κατάδηλος ἦν Ἀρταουάσδης ὁ Ἀρμένιος Ἀντώνιον ἐκείνου τοῦ πολέμου τὸ τέλος ἀφελόμενος .
εἰ γὰρ οὓς ἀπήγαγεν ἐκ Μηδίας ἱππεῖς ἑξακισχιλίους καὶ μυρίους παρῆσαν , ἐσκευασμένοι παραπλησίως Πάρθοις καὶ συνήθεις μάχεσθαι πρὸς αὐτούς , Ῥωμαίων μὲν τοὺς μαχομένους τρεπομένων , ἐκείνων δὲ τοὺς φεύγοντας αἱρούντων , οὐκ ἂν ὑπῆρξεν αὐτοῖς ἡττωμένοις ἀναφέρειν καὶ ἀνατολμᾶν τοσαυτάκις .
ἅπαντες οὖν ὀργῇ παρώξυνον ἐπὶ τὴν τιμωρίαν τοῦ Ἀρμενίου τὸν Ἀντώνιον .
ὁ δὲ λογισμῷ χρησάμενος οὔ τε ἐμέμψατο τὴν προδοσίαν οὔ τε ἀφεῖλε τῆς συνήθους φιλοφροσύνης καὶ τιμῆς πρὸς αὐτόν , ἀσθενὴς τῷ στρατῷ καὶ ἄπορος γεγονώς .
ὕστερον μέντοι πάλιν ἐμβαλὼν εἰς Ἀρμενίαν , καὶ πολλαῖς ὑποσχέσεσι καὶ προκλήσεσι πείσας αὐτὸν ἐλθεῖν εἰς χεῖρας , συνέλαβε , καὶ δέσμιον καταγαγὼν εἰς Ἀλεξάνδρειαν , ἐθριάμβευσεν .
ᾧ μάλιστα Ῥωμαίους ἐλύπησεν , ὡς τὰ καλὰ καὶ σεμνὰ τῆς πατρίδος Αἰγυπτίοις διὰ Κλεοπάτραν χαριζόμενος .
τότε δὲ διὰ πολλοῦ χειμῶνος ἤδη καὶ νιφετῶν ἀπαύστων ἐπειγόμενος ὀκτακισχιλίους ἀπέβαλε καθ ὁδόν .
αὐτὸς δὲ καταβὰς ὀλιγοστὸς ἐπὶ θάλασσαν ἐν χωρίῳ τινὶ μεταξὺ Βηρυτοῦ κειμένῳ καὶ Σιδῶνος , Λευκὴ κώμη καλεῖται , Κλεοπάτραν περιέμενε ·
καὶ βραδυνούσης ἀδημονῶν ἤλυε , ταχὺ μὲν εἰς τὸ πίνειν καὶ μεθύσκεσθαι διδοὺς ἑαυτόν , οὐ καρτερῶν δὲ κατακείμενος , ἀλλὰ μεταξὺ πινόντων ἀνιστάμενος καὶ ἀναπηδῶν πολλάκις ἐπισκοπεῖν , ἕως ἐκείνη κατέπλευσεν , ἐσθῆτα πολλὴν καὶ χρήματα κομίζουσα τοῖς στρατιώταις .
εἰσὶ δὲ οἱ λέγοντες ὅτι τὴν μὲν ἐσθῆτα παρ ἐκείνης λαβών , τὸ δὲ ἀργύριον ἐκ τῶν ἰδίων ἑαυτοῦ , διένειμεν ὡς ἐκείνης διδούσης 0 .
τῷ δὲ βασιλεῖ τῶν Μήδων γίνεται διαφορὰ πρὸς Φραόρτην τὸν Πάρθον , ἀρξαμένη μέν , ὥς φασιν , ὑπὲρ τῶν Ῥωμαϊκῶν λαφύρων , ὑπόνοιαν δὲ τῷ Μήδῳ καὶ φόβον ἀφαιρέσεως τῆς ἀρχῆς παρασχοῦσα .
διὸ καὶ πέμπων ἐκάλει τὸν Ἀντώνιον , ἐπαγγελλόμενος συμπολεμήσειν μετὰ τῆς ἑαυτοῦ δυνάμεως .
γενόμενος οὖν ἐπ ἐλπίδος μεγάλης ὁ Ἀντώνιος ʽᾧ γὰρ ἐδόκει μόνῳ τοῦ κατειργάσθαι Πάρθους ἀπολιπεῖν , ἱππέων πολλῶν καὶ τοξοτῶν ἐνδεὴς ἐλθών , τοῦτο ἑώρα προσγινόμενον αὐτῷ χαριζομένῳ μᾶλλον ἢ δεομένᾠ παρεσκευάζετο δι Ἀρμενίας αὖθις ἀναβαίνειν καὶ συγγενόμενος τῷ Μήδῳ περὶ ποταμὸν Ἀράξην οὕτω κινεῖν τὸν πόλεμον 0 .
ἐν δὲ Ῥώμῃ βουλομένης Ὀκταουίας πλεῦσαι πρὸς Ἀντώνιον , ἐπέτρεψε Καῖσαρ , ὡς οἱ πλείους λέγουσιν , οὐκ ἐκείνῃ χαριζόμενος , ἀλλ ὅπως περιυβρισθεῖσα καὶ καταμεληθεῖσα πρὸς τὸν πόλεμον αἰτίαν εὐπρεπῆ παράσχοι .
γενομένη δὲ ἐν Ἀθήναις ἐδέξατο γράμματα παρὰ Ἀντωνίου κελεύοντος αὐτόθι προσμένειν καὶ τὰ περὶ τὴν ἀνάβασιν δηλοῦντος .
ἡ δέ , καίπερ ἀχθομένη καὶ νοοῦσα τὴν πρόφασιν , ὅμως ἔγραψε πυνθανομένη ποῖ κελεύει πεμφθῆναι τὰ κομιζόμενα πρὸς αὐτόν .
ἐκόμιζε δὲ πολλὴν μὲν ἐσθῆτα στρατιωτικήν , πολλὰ δὲ ὑποζύγια καὶ χρήματα καὶ δῶρα τοῖς περὶ αὐτὸν ἡγεμόσι καὶ φίλοις ·
ἐκτὸς δὲ τούτων στρατιώτας ἐπιλέκτους δισχιλίους εἰς στρατηγικὰς σπείρας κεκοσμημένους ἐκπρεπέσι πανοπλίαις 0 .
ταῦτα Νίγρος τις Ἀντωνίου φίλος ἀποσταλεὶς παρ αὐτῆς ἔφραζε , καὶ προσετίθει τοὺς ἀξίους καὶ πρέποντας ἐπαίνους .
αἰσθομένη δὲ ἡ Κλεοπάτρα τὴν Ὀκταουίαν ὁμόσε χωροῦσαν αὑτῇ , καὶ φοβηθεῖσα μὴ τοῦ τρόπου τῇ σεμνότητι καὶ τῇ Καίσαρος δυνάμει προσκτησαμένη τὸ καθ ἡδονὴν ὁμιλεῖν καὶ θεραπεύειν Ἀντώνιον ἄμαχος γένηται καὶ κρατήσῃ παντάπασι τοῦ ἀνδρός , ἐρᾶν αὐτὴ προσεποιεῖτο τοῦ Ἀντωνίου , καὶ τὸ σῶμα λεπταῖς καθῄρει διαίταις ·
τὸ δὲ βλέμμα προσιόντος ἐκπεπληγμένον , ἀπερχομένου δὲ τηκόμενον καὶ ταπεινούμενον ὑπεφαίνετο .
πραγματευομένη δὲ πολλάκις ὀφθῆναι δακρύουσα ταχὺ τῶν δακρύων ἀφῄρει καὶ ἀπέκρυπτεν , ὡς δὴ βουλομένη λανθάνειν ἐκεῖνον .
ἐπράττετο δὲ ταῦτα μέλλοντος τοῦ ἀνδρὸς ἐκ Συρίας ἀναβαίνειν πρὸς τὸν Μῆδον .
οἱ δὲ κόλακες σπουδάζοντες ὑπὲρ αὐτῆς ἐλοιδόρουν τὸν Ἀντώνιον ὡς σκληρὸν καὶ ἀπαθῆ καὶ παραπολλύντα γύναιον εἰς ἕνα καὶ μόνον ἐκεῖνον ἀνηρτημένον 0 .
ὀκταουίαν μὲν γὰρ πραγμάτων ἕνεκα διὰ τὸν ἀδελφὸν συνελθεῖν καὶ τὸ τῆς γαμετῆς ὄνομα καρποῦσθαι 0 ·
κλεοπάτραν δὲ τοσούτων ἀνθρώπων βασιλεύουσαν ἐρωμένην Ἀντωνίου καλεῖσθαι , καὶ τ οὔνομα τοῦτο μὴ φεύγειν μη δ ἀπαξιοῦν , ἕως ὁρᾶν ἐκεῖνον ἔξεστι καὶ συζῆν ·
ἀπελαυνομένην δὲ τούτου μὴ περιβιώσεσθαι .
τέλος δ οὖν οὕτω τὸν ἄνθρωπον ἐξέτηξαν καὶ ἀπεθήλυναν , ὥστε δείσαντα μὴ Κλεοπάτρα πρόηται τὸν βίον , εἰς Ἀλεξάνδρειαν ἐπανελθεῖν , τὸν δὲ Μῆδον εἰς ὥραν ἔτους ἀναβαλέσθαι , καίπερ ἐν στάσει τῶν Παρθικῶν εἶναι λεγομένων .
οὐ μὴν ἀλλὰ τοῦτον μὲν ἀναβὰς αὖθις εἰς φιλίαν προσηγάγετο , καὶ λαβὼν ἑνὶ τῶν ἐκ Κλεοπάτρας υἱῶν γυναῖκα μίαν αὐτοῦ τῶν θυγατέρων ἔτι μικρὰν οὖσαν ἐγγυήσας ἐπανῆλθεν , ἤδη πρὸς τὸν ἐμφύλιον πόλεμον τετραμμένος .
ὀκταουίαν δὲ Καῖσαρ ὑβρίσθαι δοκοῦσαν , ὡς ἐπανῆλθεν ἐξ Ἀθηνῶν , ἐκέλευσε καθ ἑαυτὴν οἰκεῖν .
ἡ δὲ οὐκ ἔφη τὸν οἶκον ἀπολείψειν τοῦ ἀνδρός , ἀλλὰ κ ἀκεῖνον αὐτόν , εἰ μὴ δι ἑτέρας αἰτίας ἔγνωκε πολεμεῖν Ἀντωνίῳ , παρεκάλει τὰ καθ ἑαυτὴν ἐᾶν , ὡς οὐ δὲ ἀκοῦσαι καλόν , εἰ τῶν μεγίστων αὐτοκρατόρων ὁ μὲν δι ἔρωτα γυναικός , ὁ δὲ διὰ ζηλοτυπίαν εἰς ἐμφύλιον πόλεμον Ῥωμαίους κατέστησε 0 .
ταῦτα δὲ λέγουσα μᾶλλον ἐβεβαίου δι ἔργων .
καὶ γὰρ ᾤκει τὴν οἰκίαν , ὥσπερ αὐτοῦ παρόντος ἐκείνου , καὶ τῶν τέκνων οὐ μόνον τῶν ἐξ ἑαυτῆς , ἀλλὰ καὶ τῶν ἐκ Φουλβίας γεγονότων , καλῶς καὶ μεγαλοπρεπῶς ἐπεμελεῖτο ·
καὶ τοὺς πεμπομένους ἐπὶ ἀρχάς τινας ἢ πράγματα τῶν Ἀντωνίου φίλων ὑποδεχομένη συνέπραττεν ὧν παρὰ Καίσαρος δεηθεῖεν .
ἄκουσα δὲ ἔβλαπτε διὰ τούτων Ἀντώνιον ·
ἐμισεῖτο γὰρ ἀδικῶν γυναῖκα τοιαύτην .
ἐμισήθη δὲ καὶ διὰ τὴν διανέμησιν ἣν ἐποιήσατο τοῖς τέκνοις ἐν Ἀλεξανδρείᾳ , τραγικὴν καὶ ὑπερήφανον καὶ μισορρώμαιον φανεῖσαν .
ἐμπλήσας γὰρ ὄχλου τὸ γυμνάσιον καὶ θέμενος ἐπὶ βήματος ἀργυροῦ δύο θρόνους χρυσοῦς , τὸν μὲν ἑαυτῷ , τὸν δὲ Κλεοπάτρᾳ , καὶ τοῖς παισὶν ἑτέρους ταπεινοτέρους , πρῶτον μὲν ἀπέφηνε Κλεοπάτραν βασίλισσαν Αἰγύπτου καὶ Κύπρου καὶ Λιβύης καὶ κοίλης Συρίας , συμβασιλεύοντος αὐτῇ Καισαρίωνος , ὃς ἐκ Καίσαρος ἐδόκει τοῦ προτέρου γεγονέναι Κλεοπάτραν ἔγκυον καταλιπόντος 0 1 2 ·
δεύτερον δὲ τοὺς ἐξ αὑτοῦ καὶ Κλεοπάτρας υἱοὺς βασιλεῖς βασιλέων ἀναγορεύσας Ἀλεξάνδρῳ μὲν Ἀρμενίαν ἀπένειμε καὶ Μηδίαν καὶ τὰ Πάρθων , ὅταν ὑπαγάγηται , Πτολεμαίῳ δὲ Φοινίκην καὶ Συρίαν καὶ Κιλικίαν 0 .
ἅμα δὲ καὶ προήγαγε τῶν παίδων Ἀλέξανδρον μὲν ἐσθῆτι Μηδικῇ τιάραν καὶ κίταριν ὀρθὴν ἐχούσῃ , Πτολεμαῖον δὲ κρηπῖσι καὶ χλανίδι καὶ καυσίᾳ διαδηματοφόρῳ κεκοσμημένον .
αὕτη γὰρ ἦν σκευὴ τῶν ἀπ Ἀλεξάνδρου βασιλέων , ἐκείνη δὲ Μήδων καὶ Ἀρμενίων 0 .
ἀσπασαμένων δὲ τῶν παίδων τοὺς γονεῖς , τὸν μὲν Ἀρμενίων φυλακὴ περιΐστατο , τὸν δὲ Μακεδόνων 0 .
κλεοπάτρα μὲν γὰρ καὶ τότε καὶ τὸν ἄλλον χρόνον εἰς πλῆθος ἐξιοῦσα στολὴν ἱερὰν Ἴσιδος ἐλάμβανε καὶ νέα Ἶσις ἐχρημάτιζε .
ταῦτα δὲ εἰς σύγκλητον ἐκφέρων Καῖσαρ καὶ πολλάκις ἐν τῷ δήμῳ κατηγορῶν παρώξυνε τὸ πλῆθος ἐπ Ἀντώνιον .
ἔπεμπε δὲ καὶ Ἀντώνιος ἀντεγκαλῶν ἐκείνῳ .
μέγιστα δ ἦν ὧν ἐνεκάλει , πρῶτον μέν , ὅτι Πομπηΐου Σικελίαν ἀφελόμενος οὐκ ἔνειμε μέρος αὐτῷ τῆς νήσου ·
δεύτερον , ὅτι χρησάμενος ναῦς παρ αὐτοῦ πρὸς τὸν πόλεμον ἀπεστέρησε 0 ·
τρίτον , ὅτι τὸν συνάρχοντα Λέπιδον ἐκβαλὼν τῆς ἀρχῆς καὶ ποιήσας ἄτιμον αὐτὸς ἔχει στρατὸν καὶ χώραν καὶ προσόδους τὰς ἐκείνῳ προσνεμηθείσας 0 ·
ἐπὶ πᾶσιν , ὅτι τοῖς αὑτοῦ στρατιώταις ἅπασαν ὀλίγου δεῖν Ἰταλίαν κατακεκληρούχηκε , μηδὲν λιπὼν τοῖς ἐκείνου 0 .
πρὸς ταῦτα Καῖσαρ ἀπελογεῖτο Λέπιδον μὲν ὑβρίζοντα καταπαῦσαι τῆς ἀρχῆς , ἃ δὲ ἔσχηκε πολεμήσας , νεμήσεσθαι πρὸς Ἀντώνιον ὅταν κ ἀκεῖνος Ἀρμενίαν πρὸς αὐτόν 0 ·
τοῖς δὲ στρατιώταις Ἰταλίας μὴ μετεῖναι ·
μηδίαν γὰρ ἔχειν καὶ Παρθίαν αὐτούς , ἃς προσεκτήσαντο Ῥωμαίοις καλῶς ἀγωνισάμενοι μετὰ τοῦ αὐτοκράτορος 0 .
ταῦτα ἐν Ἀρμενίᾳ διατρίβων Ἀντώνιος ἤκουσε ·
καὶ Κανίδιον εὐθὺς ἐκέλευσεν ἑκκαίδεκα τέλη λαβόντα καταβαίνειν ἐπὶ θάλατταν .
αὐτὸς δὲ Κλεοπάτραν ἀναλαβὼν εἰς Ἔφεσον ἧκε .
καὶ τὸ ναυτικὸν ἐκεῖ συνῄει πανταχόθεν , ὀκτακόσιαι σὺν ὁλκάσι νῆες , ὧν Κλεοπάτρα παρεῖχε διακοσίας καὶ τάλαντα δισμύρια καὶ τροφὴν τῷ στρατῷ παντὶ πρὸς τὸν πόλεμον .
ἀντώνιος δὲ πεισθεὶς ὑπὸ Δομιτίου καί τινων ἄλλων ἐκέλευε Κλεοπάτραν πλεῖν ἐπ Αἰγύπτου κ ἀκεῖ διακαραδοκεῖν τὸν πόλεμον .
ἡ δὲ φοβουμένη τὰς δι Ὀκταουίας πάλιν αὐτοῦ διαλύσεις ἔπεισε πολλοῖς Κανίδιον χρήμασιν Ἀντωνίῳ διαλεχθῆναι περὶ αὐτῆς , ὡς οὔ τε δίκαιον ἀπελαύνεσθαι τοῦ πολέμου γυναῖκα συμβολὰς τηλικαύτας διδοῦσαν , οὔ τε συμφέρον ἀθυμοτέρους ποιεῖν τοὺς Αἰγυπτίους μέγα μέρος τῆς ναυτικῆς δυνάμεως ὄντας 0 ·
ἄλλως δὲ μη δὲ ὁρᾶν οὗτινος τῶν συστρατευόντων βασιλέων ἀπολείποιτο τὸ φρονεῖν Κλεοπάτρα , πολὺν μὲν χρόνον δι αὑτῆς κυβερνῶσα βασιλείαν τοσαύτην , πολὺν δὲ ἐκείνῳ συνοῦσα καὶ μανθάνουσα χρῆσθαι πράγμασι μεγάλοις .
ταῦτα ʽἔδει γὰρ εἰς Καίσαρα πάντα περιελθεῖν ἐνίκα ·
καὶ συνιουσῶν τῶν δυνάμεων πλεύσαντες εἰς Σάμον ἐν εὐπαθείαις ἦσαν .
ὥσπερ γὰρ βασιλεῦσι καὶ δυνάσταις καὶ τετράρχαις ἔθνεσί τε καὶ πόλεσι πάσαις ταῖς μεταξὺ Συρίας καὶ Μαιώτιδος καὶ Ἀρμενίας καὶ Ἰλλυριῶν προείρητο πέμπειν καὶ κομίζειν τὰς εἰς τὸν πόλεμον παρασκευάς , οὕτω πᾶσι τοῖς περὶ τὸν Διόνυσον τεχνίταις ἐπάναγκες ἦν εἰς Σάμον ἀπαντᾶν ·
καὶ τῆς ἐν κύκλῳ σχεδὸν ἁπάσης οἰκουμένης περιθρηνουμένης καὶ περιστεναζομένης , μία νῆσος ἐφ ἡμέρας πολλὰς κατηυλεῖτο καὶ κατεψάλλετο πληρουμένων θεάτρων καὶ χορῶν ἀγωνιζομένων .
συνέθυε δὲ καὶ πόλις πᾶσα βοῦν πέμπουσα , καὶ βασιλεῖς διημιλλῶντο ταῖς ὑποδοχαῖς καὶ δωρεαῖς πρὸς ἀλλήλους .
ὥστε καὶ λόγος διῄει , τίνες ἔσονται κρατήσαντες ἐν τοῖς ἐπινικίοις οἱ τοῦ πολέμου τὰς παρασκευὰς οὕτω πολυτελῶς ἑορτάζοντες .
γενόμενος δὲ ἀπὸ τούτων τοῖς μὲν περὶ τὸν Διόνυσον τεχνίταις Πριήνην ἔδωκεν οἰκητήριον , αὐτὸς δὲ πλεύσας εἰς Ἀθήνας πάλιν ἐν παιδιαῖς ἦν καὶ θεάτροις .
ζηλοτυποῦσα δὲ Κλεοπάτρα τὰς Ὀκταουίας ἐν τῇ πόλει τιμάς ʽἠγαπήθη γὰρ ὑπὸ τῶν Ἀθηναίων ἡ Ὀκταουία μάλιστἀ πολλαῖς ἀνελάμβανε φιλοτιμίαις τὸν δῆμον .
οἱ δὲ τιμὰς αὐτῇ ψηφισάμενοι πρέσβεις ἔπεμψαν ἐπὶ τὴν οἰκίαν τὸ ψήφισμα κομίζοντας , ὧν εἷς ἦν Ἀντώνιος , ὡς δὴ πολίτης Ἀθηναίων 0 ·
καὶ δὴ καταστὰς ἐπ αὐτῆς λόγον ὑπὲρ τῆς πόλεως διεξῆλθεν .
εἰς δὲ Ῥώμην ἔπεμψε τοὺς Ὀκταουίαν ἐκ τῆς οἰκίας ἐκβαλοῦντας .
ἀπελθεῖν δέ φασιν αὐτὴν τὰ μὲν τέκνα πάντα Ἀντωνίου μεθ ἑαυτῆς ἔχουσαν ἄνευ τοῦ πρεσβυτάτου τῶν ἐκ Φουλβίας ʽἐκεῖνος γὰρ ἦν παρὰ τῷ π ατρἴ , κλαίουσαν δὲ καὶ δυσφοροῦσαν εἰ δόξει μία τῶν αἰτιῶν τοῦ πολέμου καὶ αὐτὴ γεγονέναι .
ῥωμαῖοι δὲ ᾤκτειρον οὐκ ἐκείνην , ἀλλ Ἀντώνιον , καὶ μᾶλλον οἱ Κλεοπάτραν ἑωρακότες οὔ τε κάλλει τῆς Ὀκταουίας οὔ τε ὥρᾳ διαφέρουσαν 0 .
καῖσαρ δὲ τὸ τάχος καὶ τὸ μέγεθος τῆς παρασκευῆς ἀκούσας ἐθορυβήθη , μὴ τοῦ θέρους ἐκείνου διαπολεμεῖν ἀναγκασθῇ .
καὶ γὰρ ἐνέδει πολλά , καὶ τοὺς ἀνθρώπους ἐλύπουν αἱ τῶν χρημάτων εἰσπράξεις ·
ἀναγκαζόμενοι γὰρ οἱ μὲν ἄλλοι τὰ τέταρτα τῶν καρπῶν , οἱ δὲ ἐξελευθερικοὶ τῶν κτημάτων αὐτῶν τὰς ὀγδόας ἀποφέρειν κατεβόων αὐτοῦ , καὶ ταραχαὶ κατεῖχον ἐκ τούτων ἅπασαν τὴν Ἰταλίαν .
ὅθεν ἐν τοῖς μεγίστοις ἁμαρτήμασιν Ἀντωνίου τὴν ἀναβολὴν τοῦ πολέμου τίθενται .
καὶ γὰρ παρασκευάσασθαι χρόνον ἔδωκε Καίσαρι καὶ τὰς ταραχὰς τῶν ἀνθρώπων ἐξέλυσε .
πραττόμενοι γὰρ ἠγριαίνοντο , πραχθέντες δὲ καὶ δόντες ἡσύχαζον .
τίτιος δὲ καὶ Πλάγκος , Ἀντωνίου φίλοι τῶν ὑπατικῶν , ὑπὸ Κλεοπάτρας προπηλακιζόμενοι ʽπλεῖστα γὰρ ἠναντιώθησαν αὐτῇ περὶ τοῦ συστρατεύειν ἀποδράντες ᾤχοντο πρὸς Καίσαρα , καὶ περὶ τῶν Ἀντωνίου διαθηκῶν ἐγένοντο μηνυταί , τὰ γεγραμμένα συνειδότες .
ἀπέκειντο δ αὗται παρὰ ταῖς Ἑστιάσι παρθένοις , καὶ Καίσαρος αἰτοῦντος οὐκ ἔδωκαν ·
εἰ δὲ βούλοιτο λαμβάνειν , ἐλθεῖν αὐτὸν ἐκέλευον .
ἔλαβεν οὖν ἐλθών ·
καὶ πρῶτον μὲν αὐτὸς ἰδίᾳ τὰ γεγραμμένα διῆλθε , καὶ παρεσημήνατο τόπους τινὰς εὐκατηγορήτους ·
ἔπειτα τὴν βουλὴν ἀθροίσας ἀνεγίνωσκε , τῶν πλείστων ἀηδῶς ἐχόντων .
ἀλλόκοτον γὰρ ἔδοξεν εἶναι καὶ δεινόν , εὐθύνας τινὰ διδόναι ζῶντα περὶ ὧν ἐβουλήθη γενέσθαι μετὰ τὴν τελευτήν .
ἐπεφύετο δὲ τῶν γεγραμμένων μάλιστα τῷ περὶ τῆς ταφῆς .
ἐκέλευε γὰρ αὑτοῦ τὸ σῶμα , κ ἂν ἐν Ῥώμῃ τελευτήσῃ , δι ἀγορᾶς πομπευθὲν εἰς Ἀλεξάνδρειαν ὡς Κλεοπάτραν ἀποσταλῆναι .
καλουΐσιος δὲ Καίσαρος ἑταῖρος ἔτι καὶ ταῦτα τῶν εἰς Κλεοπάτραν ἐγκλημάτων Ἀντωνίῳ πρ οὔφερε ·
χαρίσασθαι μὲν αὐτῇ τὰς ἐκ Περγάμου βιβλιοθήκας , ἐν αἷς εἴκοσι μυριάδες βιβλίων ἁπλῶν ἦσαν 0 ·
ἐν δὲ συνδείπνῳ πολλῶν παρόντων ἀναστάντα τρίβειν αὐτῆς τοὺς πόδας ἔκ τινος ὁρισμοῦ καὶ συνθήκης γενομένης ·
ἐφεσίους δὲ ἀνασχέσθαι παρόντος αὐτοῦ κυρίαν τὴν Κλεοπάτραν ἀσπασαμένους 0 ·
δικάζοντα δὲ πολλάκις τετράρχαις καὶ βασιλεῦσιν ἐπὶ βήματος δελτάρια τῶν ἐρωτικῶν ὀνύχινα καὶ κρυστάλλινα δέχεσθαι παρ αὐτῆς καὶ ἀναγινώσκειν ·
φουρνίου δὲ λέγοντος , ὃς ἦν ἀξιώματος μεγάλου καὶ δεινότατος εἰπεῖν Ῥωμαίων , τὴν μὲν Κλεοπάτραν ἐν φορείῳ διὰ τῆς ἀγορᾶς κομίζεσθαι , τὸν δὲ Ἀντώνιον , ὡς εἶδεν , ἀναπηδήσαντα τὴν μὲν δίκην ἀπολιπεῖν , ἐκκρεμαννύμενον δὲ τοῦ φορείου παραπέμπειν ἐκείνην .
ἀλλὰ τούτων μὲν ἐδόκει τὰ πλεῖστα καταψεύδεσθαι Καλουΐσιος ·
οἱ δὲ φίλοι τοῦ Ἀντωνίου περιϊόντες ἐν Ῥώμῃ τὸν δῆμον ἱκέτευον , ἕνα δὲ ἐξ αὑτῶν ἔπεμψαν Γεμίνιον δεόμενοι τοῦ Ἀντωνίου μὴ περιϊδεῖν αὑτὸν ἀποψηφισθέντα τῆς ἀρχῆς καὶ πολέμιον Ῥωμαίων ἀναγορευθέντα .
γεμίνιος δὲ πλεύσας εἰς τὴν Ἑλλάδα Κλεοπάτρᾳ μὲν ἦν ὕποπτος , ὡς ὑπὲρ Ὀκταουίας πράττων , σκωπτόμενος δὲ παρὰ δεῖπνον ἀεὶ καὶ κλισίαις ἀτίμοις προπηλακιζόμενος ἠνείχετο καιρὸν ἐντεύξεως ἀναμένων ·
κελευσθεὶς δὲ λέγειν ἐφ οἷς ἥκει παρὰ τὸ δεῖπνον , τὴν μὲν ἄλλην ἔφη νήφοντος εἶναι διάλεξιν , ἓν δὲ καὶ νήφων ἐπίστασθαι καὶ μεθύων , ὅτι καλῶς ἕξει πάντα Κλεοπάτρας εἰς Αἴγυπτον ἀπαλλαγείσης 0 .
πρὸς τοῦτο τοῦ Ἀντωνίου χαλεπήναντος ἡ Κλεοπάτρα καλῶς , ἔφη , πεποίηκας , ὦ Γεμίνιε , τὴν ἀλήθειαν ἄνευ βασάνων ἐξομολογησάμενος .
γεμίνιος μὲν οὖν μετ ὀλίγας ἡμέρας ἀποδρὰς εἰς Ῥώμην ᾤχετο .
πολλοὺς δὲ καὶ τῶν ἄλλων φίλων οἱ Κλεοπάτρας κόλακες ἐξέβαλον τὰς παροινίας καὶ βωμολοχίας οὐχ ὑπομένοντας , ὧν καὶ Μάρκος ἦν Σιλανὸς καὶ Δέλλιος ὁ ἱστορικός .
οὗτος δὲ καὶ δεῖσαί φησιν ἐπιβουλὴν ἐκ Κλεοπάτρας , Γλαύκου τοῦ ἰατροῦ φράσαντος αὐτῷ .
προσέκρουσε δὲ Κλεοπάτρᾳ παρὰ δεῖπνον εἰπὼν αὐτοῖς μὲν ὀξίνην ἐγχεῖσθαι , Σάρμεντον δὲ πίνειν ἐν Ῥώμῃ Φαλερῖνον .
ὁ δὲ Σάρμεντος ἦν τῶν Καίσαρος παιγνίων παιδάριον , ἃ δηλίκια Ῥωμαῖοι καλοῦσιν .
ἐπεὶ δὲ παρεσκεύαστο Καῖσαρ ἱκανῶς , ψηφίζεται Κλεοπάτρᾳ πολεμεῖν , ἀφελέσθαι δὲ τῆς ἀρχῆς Ἀντώνιον ἧς ἐξέστη γυναικί .
καὶ προσεπεῖπε Καῖσαρ ὡς Ἀντώνιος μὲν ὑπὸ φαρμάκων οὐ δὲ αὑτοῦ κρατοίη , πολεμοῦσι δ αὐτοῖς Μαρδίων ὁ εὐνοῦχος καὶ Ποθεινὸς καὶ Εἰρὰς ἡ Κλεοπάτρας κουρεύτρια καὶ Χάρμιον , ὑφ ὧν τὰ μέγιστα διοικεῖται τῆς ἡγεμονίας .
σημεῖα δὲ πρὸ τοῦ πολέμου τάδε γενέσθαι λέγεται .
πείσαυρα μέν , Ἀντωνίου πόλις κληρουχία , ᾠκισμένη παρὰ τὸν Ἀδρίαν , χασμάτων ὑπορραγέντων κατεπόθη .
τῶν δὲ περὶ Ἄλβαν Ἀντωνίου λιθίνων ἀνδριάντων ἑνὸς ἱδρὼς ἀνεπίδυεν ἡμέρας πολλάς , ἀποματτόντων τινῶν οὐ παυόμενος .
ἐν δὲ Πάτραις διατρίβοντος αὐτοῦ κεραυνοῖς ἐνεπρήσθη τὸ Ἡράκλειον ·
καὶ τῆς Ἀθήνησι γιγαντομαχίας ὑπὸ πνευμάτων ὁ Διόνυσος ἐκσεισθεὶς εἰς τὸ θέατρον κατηνέχθη ·